الحاد کی تاریخ

بعض لوگوں کا خیال ہے کہ الحاد چارلس ڈاروین کے نظریۂ ارتقا کے بعد ظہور پذیر ہوا لیکن یہ کسی صورت درست نہیں کیوں کہ الحاد کی تاریخ اس سے کہیں زیادہ پرانی ہے اور الحاد قدیم تاریخ سے ہی موجود تھا ۔
الحاد کے آثار و دلائل ہندوستان میں ۱۰۰۰ سال قبل مسیح میں بخوبی دیکھے جا سکتے ہیں خداوں کے وجود پر شک کی عبارتیں ہندووں کی مقدس کتاب رگ وید اس طرح پائی جاتی ہیں۔ : کون یقین سے جانتا ہے؟ کون اس کا اعلان کرے گا؟ یہ مخلوقات کب پیدا ہوئیں؟ خدا اس کائنات ومخلوقات کی خلقت کے بعد پیدا ہوئے؟ اس لئے کون جان سکتا ہے کہ یہ کائنات کہاں سے پیدا ہوئی۔ کوئی نہیں جانتا کہ یہ کائنات کیسے پیدا ہوئی اور خداء بزرگ نے اس جہاں کو خلق کیا ہے یا نہیں۔ 
رگ وید کے دور کے ۵۰۰ سال بعد بدھ مت معرض موجود میں آیا، جسے گوتم بدھ نے رگ وید کی تعلیمات سے ہی اخذ کرکے بنایا۔ گوتم بدھ کی توجہ کثیر تعداد میں موجود ہندووں کے خداوں کی بجائے انسانی مشکلات و تکلیفوں سے نجات پر تھی۔ اسی لئے مورخین ومحققین بدھ مت جین مت اور دیگر ہندو اصلاحی تحریکوں کو الحاد کی ابتداء قرار دیتے ہیں۔
جدید دور میں الحاد کی تحریک نے سترویں صدی عیسوی کے اواخر سے یورپ کے سائنسی اور ٹیکنالوجی کے انقلاب کے ساتھ اپنے قدم جمانا شروع کئے اور انیسویں صدی عیسیوی کے ابتداء تک الحاد کی بہت سی تحریکوں نے یورپ کو اپنی لپیٹ میں لے لیا۔
کارل مارکس ، چارلس ڈاروین ، نطشے نے سماجی، نفسیاتی، اقتصادی اور علمی ظواہر کا تجزیہ کیا جس میں خدا کا کوئی کردار نہیں تھا۔

عالم اسلام کے مشہور ملحدین
عالم اسلام میں بہت سے ملحدین گزرے ہیں جو اکثر اوقات حکمرانوں کے عتاب کا شکار رہتے تھے ، ان ملحدین میں ابن الراوندی ، ابو عیسی وراق ، ابن مقفع سر فہرست ہیں ابن الراوندی نے بہت سی کتب تالیف کیں ۔
دہریت
تاریخ افکار
ویکی ڈیٹا سے مطابقت رکھنے والی مختصر تفصیل